CIG คว้างานสร้างสถานีไฟฟ้าระบบ 115-22 เควี 2 แห่งของกฟภ.
CIG คว้างานสร้างสถานีไฟฟ้าระบบ 115-22 เควี 2 แห่ง (สถานีไฟฟ้าบ้านใหม่ 2 จังหวัดปทุมธานี-สถานีไฟฟ้าพระพุทธบาท 2 จังหวัดสระบุรี) ของกฟภ. จ่อเซ็นสัญญา 10 ส.ค.นี้
4 ส.ค. 2560

บริษัท ซี.ไอ.กรุ๊ป จำกัด (มหาชน) หรือ CIG เปิดเผยว่า ในวันที่ 10 ส.ค.นี้ การไฟฟ้าส่วนภูมิภาค (กฟภ.) จะลงนามในสัญญาว่าจ้างกับ CIG ร่วมด้วย บริษัทไทย คันเด็นโค จำกัด และบริษัท เอ็ม.อาร์.วี วิศวกรรม จำกัด เพื่อให้เป็นผู้ดำเนินการก่อสร้างในโครงการก่อสร้างสถานีไฟฟ้าระบบ 115-22 เควี จำนวน 2 แห่ง ได้แก่ สถานีไฟฟ้าบ้านใหม่ 2 จังหวัดปทุมธานี และสถานีไฟฟ้าพระพุทธบาท 2 จังหวัดสระบุรี
อนึ่ง CIG เป็นผู้นำในธุรกิจ การผลิตและจำหน่ายคอยล์เย็น (Evaporator Coil) คอยล์ร้อน (Condenser Coil) และคอยล์น้ำเย็น (Chilled Water Coil) ซึ่งเป็นส่วนประกอบของเครื่องปรับอากาศ เครื่องทำความเย็น ตู้แช่ และอุปกรณ์ถ่ายเทความร้อน/ความเย็นประเภทอื่นๆ เพื่อจำหน่ายทั้งในและต่างประเทศมากว่า 20 ปี
 